REFUSJON AV MERUTGIFTER:

Avdeling for helse- og sosialfag (AHS) og Avdeling for sykepleie (ASP), refunderer DELVIS studentenes merutgifter til reise og opphold i praksis.


Refusjon av merutgifter skjer etter søknad på fastlagt skjema og på bakgrunn av vedlagt dokumentasjon.


1
AHS/ASP dekker merutgifter til reise mellom Trondheim og praksissted når studenten har forflyttet bosted i praksisperioden (en reise tur-retur). Refusjonen er basert på billigste reisemåte, uavhengig av hvordan reisen er foretatt. Det kreves ingen egenandel av studenten. 

2a) 
Daglige merutgifter ved reise til praksisstedet kan dekkes hvis disse overstiger en egenandel som tilsvarer Team Trafikk`s månedskort for studenter (reise i sone 0 til 4 i Trondheim og omegn).  

2b) 
Alle reiser betalt av AHS/ASP skal i utgangspunktet foregå på billigste reisemåte. I spesielle tilfeller kan studenter i praksis søke om å få dekket en del av utgiftene til bruk av egen bil. Bruk av egen bil kan tillates når dette samlet sett gir samme eller mindre utgifter for AHS/ASP.  I særlige tilfeller kan det vurderes refusjon som overstiger dette. 

Bruk av egen bil må forhåndsgodkjennes av programmet. Før praksisperioden starter,  må studenten sende begrunnet søknad til programmet. Kjøredagbok må føres og vedlegges ”Søknad om refusjon av merutgifter i praksis”. Ved bruk av egen bil benyttes ligningsvesenets takster. 

3
Merutgifter til bolig i praksis dekkes med inntil kr. 2 500 pr. måned. Det forutsettes at studentene dokumenterer utgifter i praksisperioden BÅDE på praksissted og studiested. 

4
Etter egen søknad kan AHS/ASP innrømme 1 - en – velferdsreise i løpet av en praksisperiode på minimum 9 uker. Grunnlaget for å søke om dette, kan være omsorg
for mindreårige barn, sykdom i familien, etc.

5
Studentene kan søke om refusjon av utgifter til særlige arbeidsoppgaver/kurs m.v. i tilknytning til gjennomføring av praksis. Det settes en øvre grense på kr. 500,- for dette. 

Det må sendes egen søknad til programmet og søknaden må være anbefalt av praksisveileder.

6 Når AHS/ASP innkaller til veiledning/samlinger/møter i løpet av praksisperioden, dekkes reise tur/retur praksis-samlingsted/møtested av AHS/ASP. Retningslinjer i punkt 1 benyttes.

7
Retningslinjene er gjeldende fra 01.08.02.  Nye satser gjelder fra 01.08.06

NB!
Søknad om refusjon må sendes skolen innen 25.11. for høstsemesteret og 05.06 for vårsemesteret. Søknader som kommer inn etter denne tidsfristen behandles neste semester.

